કેવિન પીટરસન જેવા દિગ્ગજ, પરંતુ ટીમમાંથી હકાલપટ્ટી કરવામાં આવેલ ખેલાડીઓને બીજા દેશોની રાષ્ટ્રીય ટીમોમાં રમવાની મંજૂરી આપવી જોઇએ. તેનાથી નબળી ટીમ મજબૂત બનશે અને ખેલાડી પણ દર્શકોના આકર્ષણનું કેન્દ્ર બની રહેશે. આ પ્રસ્તાવ ઓસ્ટ્રેલિયન ખેલાડીઓના એસોસિયેશનના નવા વાર્ષિક રિપોર્ટમાં રજૂ કરવામાં આવ્યો છે. એસો.ના રિપોર્ટમાં આ ઉપરાંત ટેસ્ટ ક્રિકેટને ફરી જીવંત કરવા માટે તેની ચેમ્પિયનશીપ યોજવા અને એન.શ્રીનિવાસનને હોદ્દા પરથી હટાવવાની દરખાસ્તનો પણ સમાવેશ થાય છે.